《喜陈道人自泰州来作此诗留之》
宋代·周孚

光风转芳树，子向毗陵去。霜风振枯荄，子自海陵来。

悠悠万里江，一苇安可杭。浮杯不作难，子亦石肺肠。

文章一小技，知我独子耳。食贫强折腰，此复愧于子。

草草具一餐，芋火对懒残。孤筇勿遽往，岁莫方冱寒。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。